|  |  |  |
| --- | --- | --- |
| **IZVJEŠĆE O PROVEDENOM SAVJETOVANJU**  **SA ZAINTERESIRANOM JAVNOŠĆU** | | |
| Naslov dokumenta | Nacrt Poslovničke odluke o dopuni Poslovnika Županijske skupštine Koprivničko-križevačke županije | |
| Stvaratelj dokumenta, tijelo koje provodi savjetovanje | Koprivničko-križevačka županija  Upravni odjel za poslove Županijske skupštine i pravne poslove | |
| Cilj i glavne teme savjetovanja | Javno savjetovanje provedeno je s ciljem prikupljanja mišljenja, primjedbi i prijedloga javnosti o predmetnom nacrtu prijedloga.  Ministar zdravstva donio je Odluku o proglašenju epidemije bolesti COVID-19 uzrokovane virusom SARS-CoV-2, KLASA: 011-02/20-01/143, URBROJ: 534-02-01-2/6-20-1 od 11. ožujka 2020. godine.  U izvanrednoj situaciji pojave zaraze koronavirusom (COVID-19) i proglašenja epidemije u Republici Hrvatskoj, rukovodeći se odlukama Stožera civilne zaštite Republike Hrvatske, Ministarstvo uprave je u svojoj uputi za postupanje, KLASA: 023-01/20-01/114, URBROJ: 515-05-02-01/1-20-1 od 13. ožujka 2020. godine, navelo da se za vrijeme trajanja ove izvanredne situacije, radi sprječavanja širenja virusa SARS-CoV-2, sjednice predstavničkih tijela županija, gradova i općina mogu održati putem videokonferencije, izjašnjavanjem putem e-maila, odnosno korištenjem drugih tehnologija za održavanje, a iznimno ako nema drugih tehnoloških rješenja mogu se održati i telefonskim putem, kada se moraju donijeti odluke koje ne trpe odgode.  Kako se ranije navedenom uputom Ministarstva uprave nisu riješila sva tehnička pitanja oko načina održavanja sjednica predstavničkih tijela u doba epidemije (npr. mogućnost sudjelovanja članova predstavničkog tijela u njegovom radu ako im je izrečena mjera izolacije ili samoizolacije, mogućnost da jedan dio članova sudjeluje u radu predstavničkog tijela elektroničkim putem, pitanja o način glasovanja i verifikacija glasova takvih članova itd.), stoga je radi njihovog rješavanja bilo neophodno pristupiti dopuni Poslovnika Županijske skupštine Koprivničko-križevačke županije („Službeni glasnik Koprivničko-križevačke županije“, broj 12/13., 8/14., 9/15., 11/15.-pročišćeni tekst, 15/17., 2/18., 3/18.-pročišćeni tekst i 4/20.).  Sukladno ranije navedenom, ovim prijedlogom Poslovničke odluke o dopuni Poslovnika Županijske skupštine Koprivničko-križevačke županije, uređuju se mogućnost sudjelovanja članova kojima je izrečena mjera izolacije ili samoizolacije u radu Županijske skupštine elektroničkim putem i način na koji u tom slučaju glasuju.  Prihvaćanjem ovog prijedloga Poslovničke odluke o dopuni Poslovnika Županijske skupštine Koprivničko-križevačke županije, osigurao bi se maksimalan kontinuitet u radu i transparentnost rada Županijske skupštine Koprivničko-križevačke županije za vrijeme ove izvanredne situacije uzrokovane epidemijom bolesti COVID-19 te bi Županijska skupština Koprivničko-križevačke županije i u slučaju pogoršanja sadašnje epidemiološke situacije mogla donositi odluke iz svoje nadležnosti, koje su bitne za građane, gospodarstvo i Koprivničko-križevačku županiju. | |
| Datum dokumenta | rujan 2020. godine | |
| Je li nacrt bio objavljen na internetskim stranicama ili na drugi odgovarajući način?  Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?  Ako nije, zašto? | Nacrt Poslovničke odluke objavljen je na internetskoj stranici Koprivničko-križevačke županije ([www.kckzz.hr](http://www.kckzz.hr)).  Članovi Županijske skupštine dopisom od 29. rujna 2020. godine proaktivno su informirani o otvaranju savjetovanja o nacrtu predložene Poslovničke odluke.  Javno savjetovanje trajalo je trideset dana te je bilo otvoreno od 29. rujna pa do 28. listopada 2020. godine.  - | |
| Koji su predstavnici zainteresirane javnosti dostavili svoja očekivanja? | Putem internetske javne rasprave nismo zaprimili nijedno očitovanje. | |
| ANALIZA DOSTAVLJENIH PRIMJEDABA:  Prihvaćene primjedbe  Primjedbe koje nisu prihvaćene i obrazloženje razloga za neprihvaćanje | -  -  - | |
| Troškovi provedenog savjetovanja | Provedba internetskog savjetovanja nije zahtijevala dodatne financijske troškove. | |
| Tko je i kada izradio izvješće o provedenom savjetovanju? | Ime i prezime:  Helena Matica | Datum:  29. listopada 2020. |

KLASA: 011-04/20-01/9

URBROJ: 2137/1-02/03-20-3

Koprivnica, 29. listopada 2020.